Ing. Vladimír Matfiak, tel. 0918 139 741

 Obecné zastupiteľstvo

 obce Toporec

**Správa z vykonanej kontroly z 4.12.2015 – financovanie ZŠ z KŠÚ a dotácie pre školy na stravu a školské pomôcky.**

Kontrola je vykonaná v súlade s §11 zákona č. 502/2001 Z.z. o finančnej kontrole a vnútornom audite a zákonom č. 431/2002 o účtovníctve (§8; §10; §11; §31 ods. 1 a 2; §32).

 Obec Toporec vedie finančné prostriedky určené pre školstvo na dvoch samostatných účtoch. Jeden je určený pre dotácie na žiakov v hmotnej núdzi z Úradu práce, sociálnych vecí a rodiny – na stravu a školské pomôcky. Cez tento účet idú finančné prostriedky pre ZŠ, MŠ a aj pre Špeciálnu základnú školu. Na tomto účte sú účtované príspevky z ÚPSVR Kežmarok, príspevky rodičov a faktúry podnikateľských subjektov dodávajúcich stravu a pomôcky pre školy. Ak je v školách počet detí v hmotnej núdzi väčší ako 50% z celkového počtu žiakov škôl, tak dotácia patrí všetkým žiakom škôl. V prípade, že počet žiakov v hmotnej núdzi alebo ktorých príjem nedosahuje životné minimum je menší ako celkový počet žiakov v jednotlivých typoch škôl, tak dotáciu dostávajú iba títo žiaci. Strava je zabezpečovaná balíčkami od dodávateľov Griglák Eduard – Belanská vináreň a Zuzana Compeľová. Výška dotácie na stravu z ÚPSVR je 1 € na jeden balíček a príspevok rodičov je 0,07 € (MŠ v KC 0,05€). Celková fakturovaná cena je za balíček 1,07€ (v MŠ Podolínska 1,05€). Pre názornosť uvádzam napríklad tieto vybrané faktúry: Celková faktúra za stravu za november 2015 bola od pani Compeľovej vo výške spolu 4854,61€ a od pána Grigláka vo výške 1575,04€. Školské pomôcky sú dodávané firmami KP plus, s.r.o. Kežmarok – celková faktúra z 8.10.2015 bola vo výške 4 565,00€. Ďalšou firmou dodávajúcou školské pomôcky pre obecné školy je firma NOMILAND, s.r.o. Košice s fakturovanou sumou zo dňa 12.10.2015 vo výške 110,70€ a ďalší dodávateľ - LUSILA s.r.o. s faktúrou z 15.10.2015 vo výške 1593,60€. Školské pomôcky sú dodávané 2x ročne. Všetky faktúry sú uhrádzané obcou v termíne splatnosti, čo je dokladované bankovými výpismi. Rodičia svoje platby za stravu uhrádzajú v jednotlivých školách a školy tieto peniaze následne poukazujú poštovou poukážkou na príslušný účet obce, čo je tiež riadne preukázané bankovými výpismi. Tieto dotácie pre školy musia jednotlivé školy zúčtovávať a zdokladovať čerpanie na ÚPSVR v Kežmarku a prípadná nevyčerpaná dotácia sa musí vrátiť späť (napríklad za deti chýbajúce v školách pre chorobu).

Ďalším účtom, ktorý obec využíva pre školstvo, je účet určený pre dotácie z Krajského školského úradu. Na tento účet sú poukazované finančné prostriedky z KŠÚ napríklad na dopravné pre žiakov z iných obcí. Výška objemu nenormatívnych finančných prostriedkov na dopravné pre rok 2015 upravená z aktualizovaných údajov za september 2015 je pre rok 2015 - 16 992,00€ a na vzdelávacie poukazy je to ročne 2 124,00€. Normatívy na žiaka – sú spolu vo výške 34 853,00€ mesačne (podľa počtu žiakov), príspevok pre žiakov zo sociálne znevýhodneného prostredia – 1 511,00€ a príspevok pre 5-ročné deti MŠ – 285,00€. Príspevok z KŠÚ na učebnice v júni 2015 bol vo výške 285,00€. Všetky tieto príspevky (okrem materskej školy) sú v plnej výške poukazované základnej škole bez akejkoľvek zrážky na obecnom úrade. Cez tento účet idú aj finančné prostriedky vrátené Krajskému školskému úradu za poškodené , stratené alebo zničené učebnice. Ročne je to okolo 130€.

Záver z vykonanej kontroly: Nedostatky neboli zistené. K bankovým výpisom boli doložené všetky účtovné doklady. Všetky kontrolované účtovné doklady boli preukázateľne potvrdené podpismi o vykonaní predbežnej finančnej kontroly podľa §9 Zákona o finančnej kontrole a vnútornom audite.

Dňa: 4.12.2015

 Matfiak Vladimír

 HK Toporec